"Verkkoselaimen käyttö salasanojen ja kirjautumistietojen tallentamiseen on parempi kuin ei mitään, mutta salasananhallintaan erikoistunut työkalu on roimasti parempi valinta.
Useimmissa selaimissa on sisäänrakennettu salasananhallintatyökalu, joka tallentaa salasanoja sekä kirjautumistietoja sovellukseensa. Näistä useimmista kuitenkin puuttuu "master password"-yleisavain, joten ne ovat alttiita tietovuodoille, jos joku pääsee käsiksi laitteeseesi fyysisesti tai virtuaalisesti.
Maineikkaat salasananhallintatyökalut hyödyntävät korkeatasoista salausta, monivaiheista tunnistautumista (MFA) sekä tiukkoja protokollia taatakseen, että kaikki tiedot tallennetaan turvallisesti — ne tarjoavat myös ylimääräisiä turvatyökaluja, kuten salasanasäilön turvatarkastusta ja salasanavuotojen monitorointia, jotka eivät sisälly verkkoselaimiin.
Vaikka verkkoselain onkin suhteellisen näppärä, ilmainen vaihtoehto salasanojen tallentamiseen, markkinoilla on nykyisin runsain mitoin parempia ilmaisia sekä premium-tasoisia salasananhallintatyökaluja. 1Password, Dashlane ja Keeper tarjoavat edistyneitä turvaominaisuuksia, kun taas RoboForm on yksi edullisimmista vaihtoehdoista, ja LastPass toimii myös täysin ilmaisena versiona.